KBANK มองกรอบเงินบาทสัปดาห์นี้ 31.50-32.00 จับตาสถานการณ์ “โควิด-19”-นโยบายการเงิน BOJ
KBANK มองกรอบเงินบาทสัปดาห์นี้ 31.50-32.00 จับตาสถานการณ์ “โควิด-19”-นโยบายการเงิน BOJ 
KBANK มองกรอบเงินบาทสัปดาห์นี้ 31.50-32.00 จับตาสถานการณ์ “โควิด-19”-นโยบายการเงิน BOJ
16 มี.ค. 2563

ธนาคารกสิกรไทย (KBANK) ประเมินกรอบการเคลื่อนไหวของเงินบาท สำหรับสัปดาห์นี้ (16-20 มี.ค.) ที่ 31.50-32.00 บาทต่อดอลลาร์ฯ จากในวันศุกร์ (13 มี.ค.) เงินบาทอยู่ที่ระดับ 31.85 เทียบกับระดับ 31.42 บาทต่อดอลลาร์ฯ ในวันศุกร์ก่อนหน้า (6 มี.ค.)
โดยปัจจัยสำคัญที่ต้องติดตามยังอยู่ที่สถานการณ์ไวรัสโควิด-19 ผลการประชุมของธนาคารกลางญี่ปุ่น (BOJ) ที่จะจัดการประชุมนโยบายการเงินในวันนี้ ซึ่งจะเป็นการประชุมฉุกเฉิน และทดแทนการประชุมตามกำหนดการเดิมในวันที่ 18-19 มี.ค. ตลอดจนการกำหนดอัตราดอกเบี้ยเงินกู้ ของธนาคารกลางจีน ซึ่งน่าจะเป็นไปในเชิงผ่อนคลายนโยบายการเงินเพิ่มเติม
ขณะที่ตัวเลขเศรษฐกิจสหรัฐฯ ที่สำคัญ ได้แก่ ผลสำรวจภาคการผลิตของเฟดนิวยอร์ก ผลสำรวจแนวโน้มธุรกิจของเฟดฟิลาเดลเฟีย และดัชนีตลาดที่อยู่อาศัยเดือนมี.ค. ยอดค้าปลีก การผลิตภาคอุตสาหกรรม การเริ่มสร้างบ้าน และยอดขายบ้านมือสองเดือนก.พ. นอกจากนี้ตลาดอาจรอติดตามข้อมูลเศรษฐกิจเดือนม.ค.-ก.พ. ของจีนด้วยเช่นกัน